Kočíky s pevnými, pogumovanými a nenafukujúcimi sa plastovými kolesami majú veľmi vhodný povrch na zdolanie rovín, kde trenie o povrch nespomaľuje ani nesťažuje tlačenie kočíka. Takéto kolesá sú teda vhodné na pevné asfaltové, betónové a iné povrchy, ktoré nájdeme prevažne v mestách. Nafukovacie kolesá sú na druhej strane veľmi užitočné do nerovných terénov, snehu, trávy a chodníkov, ktoré neboli vydláždené či vyasfaltované (ako napr. primestské parky a lesy). Tento druh kolies je oproti pevným kolesám väčší, aj vďaka tomu dokážu zvládnuť problematické terény s ľahkosťou.